**Bendri komitetų įgaliojimai:**

* pagal priskirtas veiklos sritis savo iniciatyva arba Tarybos pavedimu rengia ir teikia Tarybos sprendimų projektus, svarsto Tarybai, Kolegijai pateiktų sprendimų projektus, teikia pasiūlymus ir išvadas dėl jų;
* svarsto Savivaldybės strateginio veiklos plano ir Savivaldybės biudžeto projektą;
* pagal priskirtas veiklos sritis kontroliuoja, kaip laikomasi įstatymų ir vykdomi Vyriausybės nutarimai, Tarybos ir mero sprendimai;
* kontroliuoja Savivaldybės strateginių plėtros ir veiklos planų vykdymą pagal savo kompetenciją;
* nagrinėja kitus komiteto veiklos krypčiai priskirtus klausimus;
* pagal komiteto veiklos sritį nagrinėja piliečių bei visuomeninių organizacijų pasiūlymus, prašymus, skundus, ir, jei reikia, su atitinkamais rekomendaciniais sprendimais gali juos perduoti pagal kompetenciją svarstyti Savivaldybės administracijos direktoriui, merui, Kolegijai, komisijoms;
* teikia pasiūlymus dėl papildomų biudžeto lėšų skirstymo;
* pagal komiteto kompetenciją svarsto Europos Sąjungos ir kitus investicinius projektus.

**Švietimo, kultūros, sporto socialinės apsaugos, sveikatos ir kurorto reikalų komitetas pagal savo kompetenciją komitetai svarsto ir sprendžia klausimus dėl:**

1. švietimo, kultūros, jaunimo ir sporto politikos ir planų įgyvendinimo Savivaldybės teritorijoje;
2. mokinių privalomojo ugdymo užtikrinimo, mokinių pavėžėjimo ir nemokamo maitinimo organizavimo;
3. ikimokyklinio ir bendrojo ugdymo vaikų, jaunimo neformaliojo ugdymo ir laisvalaikio bei mokinių ir jaunimo vasaros poilsio organizavimo;
4. formaliojo ir neformaliojo suaugusiųjų ugdymo organizavimo;
5. kultūros, sporto ir sveikatingumo renginių organizavimo ir sveikos gyvensenos populiarinimo;
6. bendrosios kultūros ugdymo ir etnokultūros puoselėjimo, etninės kultūros ir paveldo globos, kultūros paveldo tyrinėjimo ir išsaugojimo;
7. Savivaldybės ilgalaikių sveikatos, socialinių, kultūrinių, švietimo, jaunimo ir sporto, demografinių programų rengimo ir vykdymo;
8. reprezentacinės ir meninės leidybos, spaudos ir informacijos darbo organizavimo;
9. mokesčių už švietimo, kultūros, sporto ir kitų Savivaldybės įstaigų teikiamas paslaugas nustatymo;
10. pirminės ir antrinės asmens ir visuomenės sveikatos priežiūros rėmimo iš Savivaldybės biudžeto;
11. socialinio ir kito būsto fondo formavimo ir būsto suteikimo tvarkos, gyvenamųjų patalpų nuomos mokesčio dydžio nustatymo;
12. socialines paslaugas teikiančių įstaigų, šeimynų steigimo, reorganizavimo ir likvidavimo;
13. kompensacijų tam tikroms vartotojų grupėms mokėjimo už perkamą kurą, elektros ir šilumos energiją, karštą vandenį bei gamtines dujas;
14. valstybės paramos būstui įsigyti suteikimo;
15. socialinės globos neįgaliems asmenims teikimo;
16. alkoholio, tabako ir narkotinių medžiagų vartojimo kontrolės ir prevencijos;
17. sveikatos apsaugos, socialinės paramos įstaigų, šių sričių nevyriausybinių organizacijų ir socialinį bei kitą būstą administruojančių įmonių veiklos;
18. Savivaldybės visuomenės sveikatos rėmimo specialiosios programos, sveikatos priežiūros programos, socialinės paramos ir paslaugų teikimo programos sudarymo ir vykdymo;
19. aplinkos apsaugos, aplinkos kokybės gerinimo, darnaus turizmo vystymo, kurorto plėtros, verslo skatinimo ir kitų klausimų;
20. Savivaldybės saugomų teritorijų naudojimo ir apsaugos, atsinaujinančių ir alternatyvių energijos šaltinių naudojimo, statybų ir būsto, urbanistikos ir architektūros, kraštovaizdžio, komunalinio ūkio ir poveikio aplinkai;
21. Savivaldybės institucijų ir įstaigų veiklos, įgyvendinant Lietuvos Respublikos įstatymų ir kitų teisės aktų reikalavimus;
22. kurorto, turizmo ir verslo plėtros politikos formavimo, jos įgyvendinimo priežiūros;
23. teisinio reguliavimo gerinimo, sudarančio palankesnes sąlygas darnaus turizmo plėtrai ir verslui;
24. Savivaldybės vykdomos turizmo išteklių ir paslaugų rinkotyros bei rinkodaros, turizmo infrastruktūros plėtros projektų bei Savivaldybei priskirtos valstybinės žemės valdymo, naudojimo, tvarkymo;
25. mokesčių, rinkliavų, finansinės paramos ir kitų įstatymų nustatytų lengvatų teikimo Savivaldybės biudžeto sąskaita, dėl subsidijų ir kompensacijų skyrimo, atitinkamai teikiant siūlymus dėl Savivaldybės biudžeto keitimo;
26. Savivaldybės Strateginio veiklos plano programų įgyvendinimo, siekiant koordinuoti bendras Savivaldybės veiklas švietimo, kultūros, sveikatos bei turizmo srityje;
27. individualios veiklos, kuria gali būti verčiamasi turint verslo liudijimą, fiksuoto pajamų mokesčio dydžio nustatymo;
28. Tarybai pateikto tvirtinti Savivaldybės biudžeto projekto, Savivaldybės biudžeto tikslinimo;
29. taisyklių, reglamentuojančių Savivaldybės želdynų ir želdinių apsaugą, gyvenamųjų vietovių priežiūrą, atliekų tvarkymą bei aplinkos apsaugą, prekybą viešosiose vietose ir pan.;
30. Savivaldybės teritorijų planavimo dokumentų rengimo, infrastruktūros sutarčių sudarymo bei sprendinių įgyvendinimo priežiūros;
31. Savivaldybės bendrųjų ilgalaikių socialinių, kultūrinių, ūkinių, investicinių ir kitų programų projektų rengimo;
32. Savivaldybės įstaigų priežiūros, kontroliuojant kaip jos laikosi įstatymų, kaip įgyvendina Tarybos sprendimus bei mero potvarkius, kaip atsižvelgiama į komiteto rekomendacijas ir pasiūlymus;
33. pasiūlymų teikimo, gavus informaciją iš Savivaldybės administracijos, kitų įstaigų vadovų apie vykdomus projektus, darbus, susietus su švietimo, sveikatos ir kitomis Savivaldybės įstaigomis ar organizacijomis;
34. gyventojų, juridinių asmenų ir visuomeninių organizacijų pasiūlymų bei skundų nagrinėjimo, ar jų perdavimo Savivaldybės administracijos direktoriui, merui arba Tarybai.

\_\_\_\_\_\_\_\_\_\_\_\_\_\_\_\_\_\_\_\_